CELEX: 32018D1519
Language: bg
Date: 2018-10-09 00:00:00
Title: Решение за изпълнение (ЕС) 2018/1519 на Комисията от 9 октомври 2018 година за изменение на Решение за изпълнение 2014/150/ЕС за организиране на временен експеримент по предоставяне на някои дерогации при търговията с популации от растителните видове пшеница, ечемик, овес и царевица в съответствие с Директива 66/402/ЕИО на Съвета (нотифицирано под номер С(2018) 5470) (Текст от значение за ЕИП.)

12.10.2018   
               
               
                  BG
               
               
                  Официален вестник на Европейския съюз
               
               
                  L 256/65
               
            
         РЕШЕНИЕ ЗА ИЗПЪЛНЕНИЕ (ЕС) 2018/1519 НА КОМИСИЯТА
         от 9 октомври 2018 година
         за изменение на Решение за изпълнение 2014/150/ЕС за организиране на временен експеримент по предоставяне на някои дерогации при търговията с популации от растителните видове пшеница, ечемик, овес и царевица в съответствие с Директива 66/402/ЕИО на Съвета
         
            
               (нотифицирано под номер С(2018) 5470)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (1), и по-специално член 13а от нея,
         като има предвид, че:
         
                     (1)
                  
                  
                     С Решение за изпълнение 2014/150/ЕС на Комисията (2) се организира провеждането, считано до 31 декември 2018 г., на временен експеримент, в който може да участва всяка една държава членка, за да се прецени дали производството с цел търговия и търговията при определени условия на семена от популации по смисъла на член 2 от посоченото решение и принадлежащи към видовете Avena spp., Hordeum spp., Triticum spp. и Zea mays L, могат да представляват подобрена алтернатива на изключването на търговията със семена, които не отговарят на изискванията на член 2, параграф 1, части Д, Е и Ж от Директива 66/402/ЕИО относно сортови аспекти на семена от определени видове и на изискванията на член 3, параграф 1 от същата директива относно пускането на пазара с официално сертифициране като „сертифицирани семена“, „сертифицирани семена, първо размножение“ или „сертифицирани семена, второ размножение“.
                  
               
                     (2)
                  
                  
                     Оценката все още не е приключена, тъй като по отношение на редица аспекти на експеримента трябва да се събере повече информация в продължение на по-дълъг период от време. Поради това е необходимо срокът на провеждане на временния експеримент да бъде удължен.
                  
               
                     (3)
                  
                  
                     До сега в този временен експеримент участие са взели шест държави членки. С оглед на удължаването на срока на провеждане на експеримента е целесъобразно да се позволи на нови държави членки да започнат своето участие най-късно на 31 декември 2019 г.
                  
               
                     (4)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение 2014/150/ЕС се изменя, както следва:
            
                        а)
                     
                     
                        в член 3, параграф 1 срокът „януари 2017 г.“ се заменя със срока „31 декември 2019 г.“;
                     
                  
                        б)
                     
                     
                        в член 19 срокът „31 декември 2018 г.“ се заменя със срока „28 февруари 2021 г.“
                     
                  
         
            Член 2
            Адресати на настоящото решение са държавите членки.
         
         
            Съставено в Брюксел на 9 октомври 2018 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ 125, 11.7.1966 г., стр. 2309/66.
         
            (2)  Решение за изпълнение 2014/150/ЕС на Комисията от 18 март 2014 г. за организиране на временен експеримент по предоставяне на някои дерогации при търговията с популации от растителните видове пшеница, ечемик, овес и царевица в съответствие с Директива 66/402/ЕИО на Съвета (ОВ L 82, 20.3.2014 г., стр. 29).